Diari Oficial de la Generalitat Valenciana


Sumari del DOGV 1227, del 19-01-1990 (1990/816358)

RESOLUCIÓ de 18 de desembre de 1989, de la Direcció General de Treball, per la qual es disposa el Registre i publicació de l'Acord de data 15.12.89, sabre aplicació del Calendari Laboral per l'any 1990.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1227

Data del DOGV
:   19-01-1990

Secció del DOGV
:   ALTRES DISPOSICIONS

Número del document
:   1990/816358


Data del document
:   18-12-1989

Organisme emissor
:   Conselleria de Treball i Seguretat Social

Tipus de document
:   Resolució

Resolució de 18 de desembre de 1989, de la Direcció General de Treball per la qual es disposa el registre i publicació de l'Acord de data 15.12.89, sobre aplicació del calendari laboral per a l'any 1990.  
Vist el text de l'Acord del 15 de desembre de 1989, subscrit per la Confederació Interprovincial d'Empresaris de la Regió Valenciana (CIERVAL), i les organitzacions Sindicals, Unió General de Treballadors del País Valencià (UGT PV), i Confederació Sindical de Comissions Obreres del País Valencià (CS CCOO PV) sobre aplicació del Calendari Laboral per a 1990, i atesos els articles 83.3 i 90.2 i 3, de la Llei 8/1980, de 10 de març, de l?Estatut dels Treballadors i el que preveu l'article 2.c) del Reial Decret 1040/1981, de 22 de maig, sobre Registre i Dipòsit dels Convenis Col·lectius de Treball, aquesta Direcció General de Treball, d'acord amb les competències transferides per Reial Decret 4105/1982, de 29 de desembre acorda:  
Primer. Ordenar-ne l?inscripció en el Registre de Convenis i Acords Col·lectius de Treball, d'aquesta Direcció General, amb notificació a les parts, i dipòsit del text presentat.  
Segon. Disposar la seua publicació al Diari Oficial de la Generalitat Valenciana.  
València, 18 de desembre de 1989.   
El Director General de Treball:   
Eduard Montesinos i Chilet.  
A València a les 12'30 hores del dia 15 de desembre de 1989 es reuneixen, a la Conselleria de Treball i Seguretat Social, les representacions de l?organització empresarial Confederació Interprovincial d'Empresaris de la Regió Valenciana i de les organitzacions sindicals Unió General de Treballadors i Confederació Sindical de Comissions Obreres, integrades per les persones relacionades al marge i fetes les oportunes deliberacions.  
ACORDEN:  
1r. Acceptar en la seua integritat el text de l'Acord que s'inclou en aquesta Acta.  
2n. Sol·licitar, en aquest acte, la inscripció de l'Acord en el Registre de Convenis de la Conselleria de Treball i Seguretat Social així com la publicació al DOGV.  
Llegida i aprovada la signen els assistents al lloc i data amunt indicats.  
Confederació Interprovincial d'Empresaris de la Regió Valenciana.  
Sr. Artur Cerveró i Duato  
Sr. Rafael Segarra i Rausell  
Sr. Lluís Miquel Torres i Moñino  
Unió General de Treballadors del País Valencià.  
Sr. Antoni Ferrer i Sais  
Sra. Anna Mejías  
Confederació Sindical de Comissions Obreres del País Valencià.  
Sr. Ferran Casado i Carrasco  
Acord entre l?organització empresarial CIERVAL i les organitzacions sindicals Unió General de Treballadors del País Valencià i Confederació Sindical de Comissions Obreres del País Valencià, a efectes d'aplicació del Calendari Laboral per a 1990.  
1r. En l'àmbit territorial i temporal aquest acord té força vinculant durant l'any 1990 per a tota la Comunitat Valenciana.  
2n. L'article 2 del Decret del Consell de la Generalitat Valenciana pel qual es determina el calendari laboral per a 1990, no implica la modificació de la jornada establerta o que es puga establir.  
3r. Per a aquelles empreses i treballadors la jornada dels quals siga de còmput setmanal, distribuïda de dilluns a divendres de la setmana de l'1 al 7 de gener, com en els dies dimarts, dimecres, dijous i divendres de la setmana del 16 al 22 d'abril.  
4t. Per a aquelles empreses i treballadors la jornada dels quals siga de còmput setmanal, distribuïda de dilluns a dissabte, i arriben a l'acord de declarar inhàbil el dia 16 d'abril, les hores deixades de treballar aqueix dia s'hauran de distribuir durant la resta dels dies aqueixa mateixa setmana o en el dia que lliurement acorden les parts.  
5é. En qualsevol cas es respectaran els calendaris acordats o que es puguen acordar en les empreses o centres de treball.